ทําไม ISUZU ถึงเป็นเบอร์หนึ่งในอุตสาหกรรมรถปิกอัพเมืองไทย แม้ช่วงโควิด-19
ในอุตสาหกรรมรถยนต์เมืองไทยที่มียอดขายราว 8 แสนคัน รู้หรือไม่ว่ารถปิกอัพ ทำยอดขายได้มากสุดคิดเป็น 45% จากยอดขายทั้งหมด  นั่นแปลว่าหากใครที่ครองแชมป์ยอดขายรถปิกอัพเมืองไทยได้สำเร็จ ก็เท่ากับเป็นหนึ่งในแบรนด์ที่ทรงอิทธิพลในอุตสาหกรรมรถยนต์เมืองไทย   และแบรนด์รถปิกอัพที่ก้าวมาถึงจุดนี้ได้ก็คือ ISUZU โดยในปี 2563 ISUZU มียอดขายรถปิกอัพ 160,328 คัน ซึ่งมากกว่าคู่แข่งเบอร์สองถึง 23.4% โดยมีส่วนแบ่งตลาดที่ 43.9% 
11 ก.พ. 2565

ISUZU X ลงทุนแมน
ในอุตสาหกรรมรถยนต์เมืองไทยที่มียอดขายราว 8 แสนคัน
รู้หรือไม่ว่ารถปิกอัพ ทำยอดขายได้มากสุดคิดเป็น 45% จากยอดขายทั้งหมด
นั่นแปลว่าหากใครที่ครองแชมป์ยอดขายรถปิกอัพเมืองไทยได้สำเร็จ
ก็เท่ากับเป็นหนึ่งในแบรนด์ที่ทรงอิทธิพลในอุตสาหกรรมรถยนต์เมืองไทย
และแบรนด์รถปิกอัพที่ก้าวมาถึงจุดนี้ได้ก็คือ ISUZU
โดยในปี 2563 ISUZU มียอดขายรถปิกอัพ 160,328 คัน ซึ่งมากกว่าคู่แข่งเบอร์สองถึง 23.4% โดยมีส่วนแบ่งตลาดที่ 43.9%
ส่วนในปีล่าสุด 2564 ที่เพิ่งผ่านมา
แม้ยอดขายภาพรวมรถยนต์เมืองไทย จะได้รับผลกระทบจากการระบาดของโควิด-19 อย่างรุนแรง และการขาดแคลนชิ้นส่วน semi-conductor ส่งผลกระทบให้หลายค่ายรถยนต์มียอดขายลดลงจากปีก่อน
ในขณะที่การแข่งขันก็ยังคงความดุเดือดเข้มข้นเหมือนเดิม
ผลก็คือ ISUZU ยังคงสร้างยอดขายอันดับหนึ่งในตลาดรถปิกอัพ
ได้ถึง 150,741คัน ซึ่งมากกว่าคู่แข่งเบอร์สองถึง 17.2% โดยมีส่วนแบ่งตลาด 44.1%
แล้วอะไรที่ทำให้ ISUZU เป็นเบอร์หนึ่งในตลาดรถปิกอัพเมืองไทย ได้แม้ในช่วงโควิด-19 ?
ลงทุนแมนจะวิเคราะห์ให้ฟัง
เวลาที่คนหนึ่งคนจะตัดสินใจซื้อรถปิกอัพสัก 1 คัน 
ปัจจัยแรกที่จะตัดสินใจซื้อหรือไม่ซื้อก็คือ รถปิกอัพคันนั้นคุ้มค่ากับเงินที่จ่ายไปหรือไม่
ดัชนีที่จะชี้วัดความคุ้มค่าได้ดีที่สุดก็คือ รถปิกอัพคันนั้น มีสมรรถนะดีเยี่ยมมากแค่ไหน
โดย ISUZU ก็เลือกจะตอบโจทย์เรื่องนี้ ตั้งแต่เริ่มต้นผลิตรถปิกอัพในเมืองไทย
หลายคนคงจำปรากฏการณ์เหล่านี้ได้
ไม่ว่าจะเป็นการคิดค้นระบบ “Direct Injection” ซึ่งแรงกว่าระบบเก่า Swirl Chamber
ที่ใช้มาก่อนหน้านี้ถึง 12 แรงม้า และประหยัดน้ำมันกว่าเดิม 24%
 
ทำให้ ณ เวลานั้น ได้สร้างภาพจำให้คนไทยรู้สึกว่า ISUZU เป็นรถปิกอัพที่แรงจัด ลุยได้ทุกสภาพถนน
และประหยัดน้ำมันที่สุด
 
หรือจะเป็นการเปิดตัวปิกอัพรุ่นใหม่ ISUZU D-MAX
ที่ได้นำเครื่องยนต์ 1.9 ดีดีไอ บลูเพาเวอร์ ซึ่งเป็นการนำเครื่องยนต์ดีเซลขนาดเล็ก 1,900 ซีซี มาใส่ไว้ในตัวรถปิกอัพ เป็นครั้งแรกในโลก ด้วยสมรรถนะทั้งด้านแรงม้าและการประหยัดน้ำมัน
 
จนถึงการเปลี่ยนโฉมใหม่หมด ของ ALL-NEW ISUZU D-MAX 
ที่กล่าวกันว่า นี่คือรถปิกอัพที่ดีที่สุด ทั้งในแง่เทคโนโลยี และดีไซน์ที่ ISUZU เคยมีมา
 
จะเห็นว่า รถปิกอัพ ISUZU ไม่ว่าจะผ่านไปกี่ยุคกี่สมัย 
ก็ยังรักษาจุดเด่นในเรื่องสมรรถนะตัวรถที่ลุยได้ทุกสภาพถนน มีอายุการใช้งานได้นาน และประหยัดน้ำมันสูงสุด
โดยสิ่งที่ยืนยันเรื่องนี้ได้ดีที่สุดก็คือ รถปิกอัพของ ISUZU คว้าแชมป์การแข่งขันแรลลี่สุดโหดมาแล้วหลายรายการ เช่น รายการเอเชียครอสคันทรีแรลลี่ ที่สามารถคว้าแชมป์อันดับ 1 ติดต่อกันถึง 5 ปีซ้อน
 
เบื้องหลังความสำเร็จตรงนี้..
คงต้องยกความดีความชอบให้แก่โรงงานผลิตมาตรฐานระดับโลก 2 แห่ง 
ที่ตั้งอยู่ในจังหวัดสมุทรปราการ และจังหวัดฉะเชิงเทรา ที่มีกำลังการผลิตรวมกัน 346,000 คันต่อปี
อีกทั้งกระบวนการผลิตรถปิกอัพทุกคันในโรงงานก็จะพิถีพิถันทุกขั้นตอน
 
อีกเรื่องที่ขาดไม่ได้ก็คือในวงการซื้อ-ขายรถปิกอัพมือสอง 
ISUZU ถือเป็นแบรนด์ที่มีราคาขายต่อมือสองสูง เมื่อเทียบกับรถปิกอัพค่ายอื่น ๆ
 
แล้วทำไมถึงเป็นเช่นนั้น ?
 
เรื่องนี้ก็น่าจะมาจาก 3 เหตุผลหลัก ๆ 
เหตุผลแรก มาจากนโยบายหลักที่ให้ดีลเลอร์โชว์รูมต่าง ๆ ไม่เล่นเกม “สงครามราคา”
แต่จะเป็นการขายถึงคุณภาพตัวรถปิกอัพพร้อมบริการเหนือชั้น  “Omotenashi” ที่คุ้มค่ากับเงินที่จ่าย 
 
ข้อต่อมา เมื่อเป็นรถปิกอัพที่มีอายุการใช้งานยืนยาวและคงทน 
ทำให้ผู้ซื้อรถมือสองยอมซื้อต่อในราคาสูง
และสุดท้าย ก็น่าจะเป็นเรื่องของอะไหล่รถในการซ่อมบำรุงที่หาเปลี่ยนได้ง่าย
 
ส่วนเหตุผลข้อสุดท้ายที่ทำให้ ISUZU เป็นเบอร์หนึ่งในตลาดรถปิกอัพเมืองไทย
ก็คือการมีเครือข่ายโชว์รูมกว่า 340 แห่งทั่วประเทศ ที่มาพร้อมบริการหลังการขายเหนือระดับที่ลูกค้ามั่นใจ
 
ที่น่าสนใจคือ จากสถานะที่ “ดีอยู่แล้ว” แต่ ISUZU ก็ยังเชื่อว่าตัวเองยังทำได้ดีขึ้นไปอีก
 
ทำให้ล่าสุดบริษัท ตรีเพชรอีซูซุเซลส์ จำกัด ได้ร่วมมือกับดีลเลอร์ทั่วประเทศ ปรับเปลี่ยนโชว์รูมและศูนย์บริการให้มีดีไซน์ทันสมัยมากขึ้น สามารถตอบโจทย์ความต้องการของลูกค้าได้ดีขึ้นกว่าเดิม
 
จริง ๆ แล้วการเติบโตของรถปิกอัพ ISUZU คนที่ได้ผลประโยชน์
คงไม่ใช่แค่กลุ่มตรีเพชร และดีลเลอร์ที่เป็นผู้จำหน่ายอย่างเดียว
 
แต่จริง ๆ แล้วอีกหนึ่งคนสำคัญที่ได้ประโยชน์ก็คือ กลุ่มลูกค้า
ที่ส่วนใหญ่จะซื้อรถปิกอัพ ISUZU ไว้ใช้สร้างรายได้ในธุรกิจตัวเอง และใช้ส่วนตัว ด้วยความมั่นใจในคุณภาพและสมรรถนะ
 
ทำให้ ISUZU จึงไม่ใช่แค่แบรนด์รถยนต์ธรรมดาทั่วไป 
แต่ยังเป็นแบรนด์ที่ช่วยสร้างมูลค่าทางเศรษฐกิจให้แก่ประเทศไทย อีกด้วย..
 
References
-
-
-